Norman Hunter

Norman Hunter (født 29. oktober 1943 i Eighton Banks i Gateshead i England, død 17. april 2020 i Leeds) var en britisk fotballspiller og -trener.

Han spilte for Leeds United AFC i klubbens mest suksessrike periode i 1960- og 1970-årene. Han var også en del av s landslag som ble verdensmester på hjemmebane i 1966. Ettersom reglene på den tiden tilsa at kun de elleve som spilte finalen kunne få medaljer, fikk Hunter sin gullmedalje først etter regelendringen i 2007.BBC News' reportasje om regelendring angående medaljører i fotball-VM

Han ble av pressen og av supportere ofte kalt Norman «Bite Yer Legs» Hunter på grunn av sin noe aggressive spillestil. Hans karriere som fotballspiller startet hos Leeds i 1960 som lærling, og i 1962 debuterte han som profesjonell. Han og Jack Charlton dannet et av Englands mest respekterte midtstopperpar i over ti år.

I 1974 ble han den første spilleren som ble valgt til Årets spiller av spillerne selv. I 1976, etter 540 ligakamper og 18 mål for Leeds, forlot han klubben og spilte tre sesonger for Bristol City FC, før han returnerte til Yorkshire for å bli spillende manager for Barnsley FC. Senere var han manager for Rotherham United FC, og 1988 var han i en kort periode midlertidig manager for Leeds.

Etter karrieren som spiller og manager jobbet Hunter som fotballkommentator for lokale radiostasjoner i Leeds.

Hunter døde 17. april 2020 etter at han en uke tidligere ble innlagt på sykehus og testet positivt for COVID-19.

 Meritter 

 VM i fotball: Verdensmester i 1966

Leeds 
 Ligamestere: 1968-69 og 1973-74
 FA-Cup: vinner i 1972
 Ligacupen: vinner i 1968 
 Charity Shield: 1969
 Messebycupen: 1968 og 1971

 Referanser 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Spillere i Fotball-VM 1966
Kategori:Spillere i Fotball-EM 1968
Kategori:Spillere i Fotball-VM 1970
Kategori:Fotballspillere for Leeds United FC
Kategori:Fotballspillere for Bristol City FC
Kategori:Fotballspillere for Barnsley FC
Kategori:Fotballtrenere for Barnsley FC
Kategori:Fotballtrenere for Rotherham United FC
Kategori:Verdensmestere i fotball
Kategori:Dødsfall relatert til covid-19 i Storbritannia
Kategori:Personer fra Gateshead